



	Na osnovu člana 11 stav 4 Zakona o posredovanju u prometu i zakupu nepokretnosti ("Službeni list CG", broj 89/25), Ministarstvo ekonomskog razvoja, donijelo je

PRAVILNIK
O BLIŽEM SADRŽAJU I NAČINU VOĐENJA REGISTRA POSREDNIKA ZA POSREDOVANJE U PROMETU I ZAKUPU NEPOKRETNOSTI

Predmet
[bookmark: clan_1]Član 1
	Ovim pravilnikom propisuje se bliži sadržaj i način vođenja Registra posrednika. 

[bookmark: str_2]Način vođenja Registra
[bookmark: clan_2]Član 2
	Registar posrednika se vodi u elektronskom obliku, kao jedinstvena, centralna i javna baza podataka o posrednicima.

[bookmark: str_3]Sadržaj Registra
[bookmark: clan_3]Član 3
	Registar posrednika sadrži sledeće podatke:
 1) redni broj i datum upisa u Registar posrednika;
 2) broj i datum rješenja o upisu u Registar posrednika, odnosno rješenja o brisanju iz Registra posrednika;
 3) poslovno ime, pretežnu djelatnost, adresu sjedišta, poreski identifikacioni broj (u daljem tekstu: PIB), matični broj, broj telefona, elektronsku adresu i adresu Internet stranice (ako postoji) posrednika;
 4) podatke o licima koja obavljaju poslove posredovanja sa položenim stručnim ispitom za posrednike u prometu i zakupu nepokretnosti (u daljem tekstu: stručni ispit), od kojih je najmanje jedno zaposleno sa punim radnim vremenom;
 5) podatke o članu privrednog društva (osnivaču, odnosno vlasniku i stvarnom vlasniku), zastupniku privrednog društva i preduzetniku, odnosno poslovođi, ako je preduzetnik povjerio poslove poslovođenja poslovno sposobnom fizičkom licu;
 6) podatke o izrečenim zaštitnim mjerama.


[bookmark: str_9]Stupanje na snagu
[bookmark: clan_9]Član 4
	Ovaj pravilnik stupa na snagu osmog dana od dana objavljivanja u "Službenom listu Crne Gore".

[bookmark: _GoBack]Podgorica, 25. marta 2026. godine

                                                                                                                                                          Ministar,
                                                                                                                                  Nik Gjeloshaj





